b'\n_START_ARTICLE_\nChachapoyas-intiaanit\n_START_PARAGRAPH_\nChachapoyas-intiaanit eliv\xc3\xa4t pohjoisen Perun vuoristossa ennen inkoja ja inkojen aikoihin. Chachapoyilta on j\xc3\xa4\xc3\xa4nyt kaupunkeja, joita on l\xc3\xb6ydetty espanjalaisvalloitusten j\xc3\xa4lkeen.\n_START_SECTION_\nHistoriaa\n_START_PARAGRAPH_\nChachapoyas-intiaaneista on olemassa vain v\xc3\xa4h\xc3\xa4n arkeologisia todisteita, koska haudanry\xc3\xb6st\xc3\xa4j\xc3\xa4t ovat vieneet menness\xc3\xa4\xc3\xa4n suuren osan muumiosta. Chachapoyas-intiaanien alue on ollut asutettuna 200 jaa., niin kulttuurin oletetaan kehittyneen noin vuoden 800 jaa. tienoilla. Suurimpia l\xc3\xb6ydettyj\xc3\xa4 asutuskeskuksia ovat Gran Pajaten ja Ku\xc3\xa9lap._NEWLINE_Noin 3 kilometri\xc3\xa4 korkean Ku\xc3\xa9lapin kallio tasanteilta on l\xc3\xb6ydetty satoja hautoja. Ku\xc3\xa9lapin linnoitus on chahapoyien rakentama. Etel\xc3\xa4-Amerikan suurin linnoitus osoittaa, ett\xc3\xa4 chachapoyat olivat taitavia insin\xc3\xb6\xc3\xb6rej\xc3\xa4. Linnoituksen nelj\xc3\xa4 sis\xc3\xa4\xc3\xa4ntuloaukkoa on suunniteltu niin kapeaksi ett\xc3\xa4 niist\xc3\xa4 mahtui vain ihminen kerrallaan, joka helpottaa vartioimista ja linnoituksen suojaamista. Linnoitukset ovat saattaneet synty\xc3\xa4 puolustustarpeisiin huari-heimoja vastaan._NEWLINE_Suurin chachapoyan-intiaanien museo on Leymebamban museo. Se sai alkunsa yhdest\xc3\xa4 suurimmasta Chachapoyan-intiaani l\xc3\xb6yd\xc3\xb6st\xc3\xa4 Laguna de los condoresissa. L\xc3\xb6yt\xc3\xb6 tehtiin vuonna 1996. Yhdest\xc3\xa4, l\xc3\xa4hes luoksep\xc3\xa4\xc3\xa4sem\xc3\xa4tt\xc3\xb6m\xc3\xa4st\xc3\xa4 luolasta kallion jyrk\xc3\xa4nteelt\xc3\xa4, l\xc3\xb6ydettiin 219 koskematonta palsamoitua muumiota. Mutta miksi ruumiit olivat palsamoituja, kun Ku\xc3\xa9lapissa niit\xc3\xa4 ei oltu palsamoitu. Vastauksen kertoo radiohiiliajoitus joka ajoittuu inkavalloituksen j\xc3\xa4lkeiselle puolelle. Muumiointitapa on chacnapoyan-intiaanien ja inkojen v\xc3\xa4linen risteytys._NEWLINE_Vuonna 1475 inkojen p\xc3\xa4\xc3\xa4llikk\xc3\xb6 T\xc3\xbapac Inca Yupanqui l\xc3\xb6i chachapoyat vuodessa suurella ylivoimalla. Useat inkojen valloittamat alueet oli luovutettu ylivoiman edess\xc3\xa4. Chachapoyat sen sijaan taistelivat miltei viimeiseen mieheen, sill\xc3\xa4 he eiv\xc3\xa4t olleet tottuneet johtajiin tai kuninkaisiin omassa demokratiassaan. Est\xc3\xa4\xc3\xa4kseen kapinoinnin inkat karkottivat kaikki nuoret sotilaat, vaikkakin kapinointia tapahtui viel\xc3\xa4 vuosia._NEWLINE_L\xc3\xa4hes ainoat kirjalliset todisteet ovat espanjalais-valloittajien aikaisissa kirjoissa.'